2019年5月，梁敏巧曾經喺社交平台貼文話感到自己嘅人生好悶，好想搵啲嘢去衝擊一下。之後佢去咗報名參加嗰年嘅《香港小姐》競選，佢起初仍然仲繼續做緊記者嘅工作，並且採訪當時發生緊嘅反逃犯條例修訂運動，直到大會通知佢入圍同叫佢去髮型屋整頭髮之後，佢就辭咗記者份工，同喺社交平台貼文，話自己最初只係以試下嘅心態去選港姐，同汲取人生經驗，冇諗過就一路走來，佢形容參選港姐絕對係挑戰，亦希望將來做到好似2015年度港姐冠軍麥明詩咁，去做一個有感染力嘅人，將正能量帶畀大家，並且幫助有需要嘅人，並且會盡力做好自己。